Schiffer: “Na most húzzatok a ***-ba!”
Kiakadt, mert a közpénzből felújított stadion nem alkalmas első osztályú mérkőzésekre.
Az UTE stadionját egyszer már az első Orbán-kormány idején felújították – emlékeztetett Schiffer András közösségi oldalán.

  Most – biztos, ami biztos – még egyszer, “Magyarország Kormánya támogatásával”, nagyjából egymilliárd adóforintért, féléves csúszással.

Az LMP volt társelnöke nem is ezen akadt ki, hanem azon, hogy az MLSZ

  elutasította az Újpest és a Vasas licenckérelmét. Az indok: a közpénzből felújított stadion nem alkalmas első osztályú mérkőzésekre. Na most húzzatok a ***-ba!

Az MLSZ elsőfokú licencadó bizottsága kedden csak tíz klubnak adott NB I-es licencet. A testülettől nemzetközi (UEFA) és NB I-es klublicencet kapott a Diósgyőr, a Debrecen, a Videoton, a Ferencváros és a Budapest Honvéd. NB I-es licencet a Balmazújváros, a Békéscsaba, a Paks, a Puskás Akadémia FC és a Soroksár SC. A további licenckérelmekről május 9-én döntenek.
Belföld